text: Blå bog om Mette Bock 
  23 september 2010 kl. 09.09
  Mette Bock, der bliver spidskandidat for Liberal Alliance i Sydjyllands Storkreds, har haft et alsidigt uddannelses- og erhvervsforløb.
  Alder: 53 år.
  Familie:
  Gift, har tre børn og er bosat i Stensballe ved Horsens.
  Uddannelse:
  1986: Cand.scient.pol., Aarhus Universitet. 1990: Mag.art. i filosofi, Odense Universitet.
  Karriere:
  2008-2009: Programdirektør i DR.
  2007: Prorektor for videnspredning ved Aarhus Universitet.
  2002-07: Adm. direktør og chefredaktør for JydskeVestkysten.
  1999-2002: Chefkonsulent, Lisberg Management, og programdirektør, Scandinavian International Management Institute
  1998: Journalist på Jyllands-Posten.
  1992-97: Direktør, Muskelsvindfonden.
  1989-92: Programchef, Dansk Management Center.
  Politik:
  Mette Bock har i lighed med sin bror, Anders Samuelsen, været politisk aktiv gennem mange år. Først som medlem af Socialistisk Folkeparti, som hun var folketingskandidat for i 1994. Ved valget i 2001 var hun folketingskandidat for Det Radikale Venstre, og indtil 2006 næstformand for partiets landsorganisation. Men i 2007, da Ny Alliance blev dannet, erklærede hun sin sympati for det nye parti.
  